kardosdrur/scandi-wiki huggingface dataset:
Lene Børglum

Lene Børglum (født d. 21. august 1961) er en dansk filmproducer.

Karriere
Børglum var en af stifterne og medejerne af produktionsselskabet Zentropa. Fra 1992 til 2007 spillede Børglum en afgørende rolle i forhold til Zentropas udvikling til at blive et af Europas største uafhængige produktionsselskaber. I Zentropa håndterede Børglum international finansiering på en lang række produktioner, herunder Lars von Triers kritikerroste og prisvindende tv-serie Riget  (1994, 1996) samt filmene Breaking the Waves (1996), Idioterne (1998), Dancer in the Dark (2000). Dertil var Børglum executive producer på Triers film Dogville (2003), Manderlay (2005) og Direktøren for det hele (2006).

Efter Børglum forlod Zentropa i 2007, har hun været executive producer på den svenske instruktør Lukas Moodyssons første engelsksprogede film Mammoth (2009) og Nicolas Winding Refns film Valhalla Rising (2009). Efter deres succesfulde samarbejde på Valhalla Rising, gik Børglum og Refn sammen om at stifte produktionsselskabet Space Rocket Nation i januar 2008.

I Space Rocket Nation har Børglum produceret Nicolas Winding Refns film Only God Forgives  (2013), der har Ryan Gosling og Kristin Scott Thomas på rollelisten, Liv Corfixen s dokumentarfilm My Life Directed by Nicolas Winding Refn (2014) og Refns seneste film The Neon Demon (2016). Børglum har adskillige internationale film- og tv-projekter i udvikling. Både Only God Forgives og The Neon Demon er blevet udtaget til hovedkonkurrencen om Den Gyldne Palme på Cannes Film Festival i henholdsvis 2013 og 2016.

Filmografi 
 Riget (1994, 1996)
 Breaking the Waves (1996)
 Idioterne (1998)
 Dancer in the Dark (2000)
 Dogville (2003)
 Manderlay (2005)
 Direktøren for det hele (2006)
 Mammut (2009)
 Valhalla Rising (2009)
 Only God Forgives (2013)
 The Neon Demon (2016)

Dokumentarfilm
 My Life Directed by Nicolas Winding Refn (2014)
 Eskimo Diva (2015)

Referencer

Eksterne henvisninger 
 

Filmproducere fra Danmark
Alumni fra Copenhagen Business School
Satyagraha

Satyagraha ( satyāgraha  "holde fast ved sandheden") er en filosofi og udøvende af ikke-voldelig modstand udviklet af Mohandas Karamachand Gandhi (også kendt som "Mahatma" Gandhi). Gandhi brugte Satyagraha i deres kamp for uafhængighed i Indien og endnu tidligere i deres bestræbelser i Sydafrika. Satyagraha har influeret andre individer i kampen for menneskerettigheder såsom Nelson Mandela og Martin Luther King.

Østerlandsk filosofi
Pacifisme
Scooby-Doo (film)

Scooby-Doo er en amerikansk eventyrkomedie fra 2002. Filmen er instrueret af Raja Gosnell, og har Freddie Prinze Jr., Sarah Michelle Gellar, Matthew Lillard og Linda Cardellini i hovedrollerne, samt Neil Fanning som stemmen til Scooby-Doo.

Filmen er baseret på TV-serien om Scooby-Doo, skabt af William Hanna og Joseph Barbera. Fortsættes i Scooby Doo 2 - Uhyrerne er løs (2004).

Medvirkende 
 Matthew Lillard som Norville 'Shaggy' Rogers (Stubbe)
 Freddie Prinze Jr. som Fred Jones
 Sarah Michelle Gellar som Daphne Blake
 Linda Cardellini som Velma Dinkley
 Rowan Atkinson som Mondavarious
 Isla Fisher som Mary Jane
 Charles Cousins som Metal Head
 Remi Broadway som Soda Guy
 Scott Innes som Scooby Doo (stemme)
 Andrew Prine som Professor Ackland

Kilder

Eksterne henvisninger 
 
 

Amerikanske film fra 2002
Familiefilm fra USA
Komediefilm fra USA
Scooby-Doo
Scooby Doo 2 - Uhyrerne er løs

Scooby-Doo - Monstre på frifot er en amerikansk eventyrkomedie fra 2004. Filmen er instrueret af Raja Gosnell, og har Freddie Prinze Jr., Sarah Michelle Gellar, Matthew Lillard og Linda Cardellini i hovedrollerne, samt Neil Fanning som stemmen til Scooby-Doo.

Om filmen 
Filmen er baseret på TV-serien om Scooby-Doo, skabt af William Hanna og Joseph Barbera, og er en efterfølger til filmen Scooby-Doo fra 2002.

Medvirkende 
Freddie Prinze Jr. som Fred Jones
Sarah Michelle Gellar som Daphne Blake
Matthew Lillard som Norville 'Shaggy' Rogers (Stubbe)
Linda Cardellini som Velma Dinkley
Neil Fanning som Scooby-Doo (stemme)
Seth Green som Patrick Wisely
Alicia Silverstone som Heather Jasper-Howe
Zahf Paroo som Ned
Tim Blake Nelson som Jacobo
Peter Boyle som Jeremiah Wickles

Dansk stemmer 
Lars Thiesgaard som stemmen til Scooby Doo
Johan Vinde som stemmen til Fred/Jan
Vibeke Dueholm som stemmen til Daphne/Susan
Timm Mehrens som stemmen til Shaggy/Stubbe
Ann Hjort som stemmen til Velma/Vera
Henrik Koefoed som stemmen til Patrick
Niels Weyde som stemmen til Jeremiah Wickles
Peter Røschke som stemmen til Dr. Jacobo
Annette Heick som stemmen til Heather Jasper-Howe

Kilder

Eksterne henvisninger
 

Amerikanske film fra 2004
Familiefilm fra USA
Komediefilm fra USA
Scooby-Doo
Scooby-Doo (flertydig)

Scooby-Doo har flere betydninger:

 Scooby-Doo – et amerikansk tegnefilmsfranchise
 Scooby-Doo (figur) – en amerikansk tegnefilms-figur
 Scooby-Doo (film) – en amerikansk eventyrkomedie
Facit karrusel

En Facit karrusel er et baggrundslager til computere, der består af en lille båndstation, der kan vælge mellem et større antal (64) spoler med ret korte magnetbånd monteret i en karrusel – et lodret hjul. På den måde kan søgetiden, tiden der kan gå med at spole frem til de ønskede data på båndet, formindskes. 

Maskinen blev udviklet af Facit AB i midten af 1960'erne, og blev benyttet sammen med Regnecentralens GIER-maskiner.

Maskinen viste sig ikke at være helt driftssikker.

Eksterne henvisninger 
 Facit Karrusel på Datamuseum.dk 

Datalogi
Digitale lagringsmedier
Scooby-Doo, hvor er du!

Scooby-Doo, hvor er du! er den første serie af Hanna-Barberas Scooby-Doo. TV-serien skabedes af Joe Ruby og Ken Spears, og havde premier på CBS 13. september 1969 og fortsatte i to sæsoner med totalt 25 afsnit. Det sidste afsnit havde premier 31. oktober 1970. 

Ni episoder fra Scooby-Doos 1978-1979 sæson, blev først sendt på ABC.

Eksterne henvisninger 
 

Scooby-Doo
Amerikanske tv-serier fra 1960'erne
Amerikanske tv-serier fra 1970'erne
Tv-programmer fra CBS
Slic3r

Slic3r er en 3D slicing engine for 3D-printere, som er fri software.

Slic3r genererer G-code fra 3D CAD filer (STL eller OBJ).  Når Slic3r er færdig, er en passende G-code fil dannet til produktion af 3D-modellens dele eller objekt. G-code filen kan sendes til 3D-printeren til fremstilling af det fysiske objekt. 

I 2013 understøttede omkring halvdelen af 3D-printerne testet af Make Magazine slic3r.

Kilder/referencer

Computerværktøjer til design, modellering og fabrikation
3D-printning
G programmeringssprog

G programmeringssprog har flere betydninger:
 G-code, programmeringssprog, hovedsageligt anvendt indenfor automation
 G, det grafiske programmeringssprog anvendt i LabVIEW
 det tidligere navn for Deesel, et metaprogrammeringssprog baseret på Java
 G, et programmeringssprog for hurtig udvikling af OpenGL applikationer
G-code (flertydig)

G-code er et programmeringssprog til numerisk styring.

G-code eller G code har flere betydninger:

 Video recorder scheduling code - et videooptager programmeringssystem
 Tha G-Code - et 1999 album af rapper Juvenile
 G-Code - en sang af Geto Boys i deres 2005 album The Foundation
 G Code - et 2008 album af den koreanske rapper Eun Ji Won
 en specifik instans af en Bell 206B Jet Ranger III helikopter
 Visse koder anvendt i non-uniform rational B-spline (NURBS) modellering.
 en kode anvendt i USA medical billing industri med reference om status af elektroniske recepter, til Medicare refunderingsformål.
Estrid Böttiger

Estrid Lauritsen Böttiger (født 28. maj 1991) er en dansk tegnefilmsdubber, der har lagt stemme til forskellige serier, film og reklamer.

Roller 

Estrid har blandt andet dubbet serier/film som: 

 My Little Pony - Scootaloo 
 Bubble Guppies - Oona
 Lego Friends - Stephanie
 Monster High: Kun For Spøgelser - River Styxx
 Lego Elves - Aira
 Voltron - Pidge 
 Clifford The Big Red Dog - Cleo
 Glitter Force - Emily
 Dora and Friends - Kate
 Wanda and the Alien - Alien
 Wild Kratts - Koki
 Den bestøvlede kat på eventyr – Clondskab 
 Randy Cunningham 9th grade ninja – Heidi Weinerman, Fløjtepige, Morgan, Debbie Kang
 Pokemon – Betjent Jenny
 Yakari – Lindetræ, sugar and honey og øvrige stemmer
 Jordbær Marie - Bella Blåbær
 Chowder - Panini
 Miraculous tales of ladybug and cat noir – Mylene og juleka
 Jelly Jam - Mina
 Total Drama Ridoncolous race – McArthur og Emma
 Total Drama Pahkitew Island – Jasmine 
 The Magic School Bus - Tim
 CJ the DJ – Lesley Smiles
 Hello Kitty æbleskoven og den parallelzonen - Emily
 Monster High – Lorna McNessie, Catrine DeMew
 Peter Pedal - Ally

Eksterne henvisninger 
 

Tegnefilmsdubbere fra Danmark
RS-274

RS-274 eller EIA-274 har flere specialiseringer:
 EIA-274-D, tidligere RS-274-D - G-code
 RS-274X - Gerber-fil
STL

STL eller stl er en forkortelse og har flere betydninger:

Kommunikation 
 Standard telegraph level
 Studio/transmitter link
 Small transmitting loop antenne (også kendt som en magnetisk loop)

Geografi 
 St. Louis, Missouri, USA

International lov 
 Special Tribunal for Lebanon

Musik 
 Stella Mwangi - en norsk-kenyansk sanger også kendt som STL

Software 
 Standard Template Library (til C++)
 State logic - et PLC programmeringssprog
 .stl, et filformat til undertekster
 STL (filformat) - et filformat anvendt til at repræsentere 3D CAD modeller i stereolithografi og andre fabrikationsteknologier
 Statement List - programmeringssprog til Siemens SIMATIC S7

Sports 
 St. Louis Cardinals - baseball franchise
 St. Louis Blues - en hockey franchise i NHL

Transport 
 Lambert–St. Louis International Airport (IATA lufthavnskode: STL)
 Société de transport de Laval - offentlig transit i Laval, QC Canada
 Société de transport de Lévis - offentlig transit i Lévis QC Canada
 Réseau de transport de Longueuil - nogle gange fejlagtigt kaldet Societe de transport de Longueuil, eller STL

Andet 
 Council for Religious and Life Stance Communities - (Samarbeidsrådet for tros- og livssynssamfunn) fra Norge
 Send the Light - et britisk kristen bof distributør
 Slime Time Live - tv-serier sendt på Nickelodeon fra 2000 til 2003
 Standard Telecommunication Laboratories - en forskningsinstitution berømt for at udvikle optiske fibre i 1960'erne.
 Licentiate of Sacred Theology
 Spurious trip level
Yvan Mayeur

Yvan Mayeur (født 24. januar 1960 i Etterbeek) er en belgisk politiker, medlem af det Socialistiske Parti og borgmester i Bruxelles siden 2013.

Mayeur har været byrådsmedlem i Bruxelles siden 1995, og formand for kommunens CPAS/OCMW (socialhjælpsorganisation), indtil han tiltrådte som borgmester i Bruxelles den 13. december 2013 efter at Freddy Thielemans fratrådte på grund af alder.

Mayeur var medlem af deputeretkammeret fra 1989 til 1995 og igen fra 1999.

Referencer

Eksterne links 
 Personlig hjemmeside

Politikere fra Belgien
Rethwisch (Stormarn)

Rethwisch er en by og kommune i det nordlige Tyskland, beliggende i Amt Bad Oldesloe-Land under Kreis Stormarn. Kreis Stormarn ligger i den sydøstlige del af delstaten Slesvig-Holsten. Ved overgangen mellem det det 17. og 18. århundrede var Rethwisch kortvarigt residensby i den lille hertugdømme Schleswig-Holstein-Sonderburg-Plön-Rethwisch.

Geografi 
Rethwisch ligger ca. seks km syd for Bad Oldesloe, ca. 35 km nordøst for Hamborg og 17 km sydvest for Lübeck. Motorvejen A1 passerer lige nordøst for kommunegrænsen. I kommunen ligger landsbyerne og bebyggelserne Rethwischdorf, Steensrade, Frauenholz, Tralauerholz, Altenweide, Klein Boden og Treuholz.

Eksterne kilder/henvisninger 

  
 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Midterskilning

Midterskilning er en form for frisure hvor håret redes til hver sin side med grænsen på midten af panden. 
Frisuren kan ses i modsætning til sideskilning.

Frisurer
Room

Room er en britisk-amerikansk-canadisk-irsk dramafilm fra 2015. Filmen er instrueret af Lenny Abrahamsson, skrevet af Emma Donoghue, og har Brie Larson, Jacob Tremblay, Sean Bridgers, Joan Allen og William H. Macy i hovedrollerne.

Filmen er baseret på romanen Rum af Emma Donoghue.

Medvirkende 
 Brie Larson som Joy 'Ma' Newsome
 Jacob Tremblay som Jack Newsome
 Joan Allen som Nancy Newsome
 William H. Macy som Robert Newsome
 Sean Bridgers som Gamle Nick
 Tom McCamus som Leo
 Cas Anvar som Dr. Mittal
 Amanda Brugel som Betjent Parker
 Joe Pingue som Betjent Grabowski
 Megan Park som Laura

Eksterne henvisninger 
 
 
 

Canadiske film fra 2015
Film fra Irland
Amerikanske film fra 2015
Britiske film fra 2015
Brie Larson

Brianne Sidonie Desaulniers (født 1. oktober 1989 i Sacramento, California), bedre kendt som Brie Larson, er en amerikansk skuespillerinde og musiker.

Larson er særlig kendt fra TV-serien United States of Tara og filmen 21 Jump Street (2012), hvor hun spiller centrale roller. Hun har også været med i film som 13 snart 30 (2004), Greenberg (2010) og Scott Pilgrim vs. the World (2010).

Ved Golden Globe Awards i 2016 vandt Larson i kategorien Bedste Kvindelige Skuespiller - Drama for sin rolle som Joy "Ma" Newsome i Room. For den samme rolle vandt hun også en Oscaren for bedste kvindelige hovedrolle i 2016.

Filmografi 
 Avengers: Endgame (2019)
 Captain Marvel (2019)
 Unicorn Store (2018)
 Glasslottet (2017)
 Kong: Skull Island (2017)
 Room (2015)
 Short Term 12 (2013)
 21 Jump Street (2012)

Kilder

Eksterne henvisninger 

 

Skuespillere fra USA
Oscar for bedste kvindelige hovedrolle
Amerikanere i 1900-tallet
Personer fra Sacramento
Sadiq Khan

Sadiq Aman Khan (født 8. oktober 1970 i Tooting, London) er en britisk-pakistansk politiker for partiet Labour, som siden maj 2016 er borgmester i London. Fra 2005-2016 var han medlem af Underhuset, valgt i kredsen Tooting. Under Gordon Brown-regeringen var han i årene 2009-2010 britisk juniortransportminister.

Referencer 

Britiske politikere fra Labour
Personer fra London
Borgmestre
Politikere fra Storbritannien
Muslimer fra Storbritannien
Lejerbevægelsen

Lejerbevægelsen er et samlende ord for de forskellige foreninger og bevægelser, der organiserer og har organiseret lejere i Danmark.

Lejerbevægelsen er i slægtskab med boligbevægelsen. Sidstnævnte er modsat lejerbevægelsen samlet i en enhedsbevægelse, Boligselskabernes Landsforening.

Historie
Den første egentlige landsorganisation for lejere De samvirkende danske Lejerforeninger blev stiftet i 1917 under den 1. verdenskrig. På samme tid var der i København oprettet en organisation, der hed Lejernes Værn, der havde sit udspring i en syndikalistisk tradition.

I 1941 stiftedes endnu en landsorganisation, Danmarks Lejerforbund. Denne organisation var knyttet op mod den socialdemokratiske tradition, - og blev i 1944 fødselshjælper til den almene boligorganisation Lejerbo. Danmarks Lejerforbund udgav ved sin stiftelse et medlemsblad, Lejer-Nyt, som var en fortsættelse af bladet Værn dit hjem, startet året før af Københavns Huslejeforeninger. Lejer-Nyt skiftede navn til Som vi bor i 1950.

I 1966 samledes de to organisationer i en under navnet Lejernes Landsorganisation, der havde sin storhedstid op igennem 70'erne - i en tid, hvor lejernes synspunkter nød fremme. Men 70'erne blev også tiden, hvor nye organisationsformer og protester mod bl.a. ejerlejlighedsudstykninger fandt sine rammer udenfor Lejernes LO.

Et eksempel på dette er Nørrebros Beboeraktion.

I starten af 80'erne var Lejernes LO præget af politiske fraktionskampe, og dette var senere medvirkende til dannelsen af Danmarks Lejerforeninger den 22. januar 1995 ved et møde i Odense. Udover, at de forlod Lejernes LO som foreninger, forlod afdelingen i Odense organisationen, og Aarhus Lejerforening kom til at stå på en sidelinje. Begge uden formelt at høre under nogen landsorganisation.

Det der blev til Danmarks Lejerforeninger havde i tiden forud for det benævnt sig som Lejerpolitisk Forening, og udbredte sig fra den position en kritik af Lejernes Landsorganisation. 

Foreningen i Odense har senere ændret navn til Lejerforeningen Fyn.

I 2000 opstod der en splittelse i Lejernes Landsorganisation i København, som medførte, at der oprettedes en ny organisation i hovedstanden, Bosam.

I årene herefter var spændingerne mellem hovedstad og provins udtalte i Lejernes Landsorganisation. Det søgtes løst ved at samle kræfter til at professionalisere medlemsservicen i provinsen, da forskellene var meget store. Da det så endeligt lykkedes kunne det organisatoriske og politiske fundament i organisationen ikke følge med, - og i stedet for succes endte det med masseeksklusioner frem for ny fælles fremgang.

Lejerbevægelsen fik derved endnu et skud på stammen, Danske Lejere, som primært har deres styrke i Jylland/Fyn.

Udover de nævnte organisationsnavne findes der flere beskedne lokale foreninger, der står helt alene. Nogle af disse som rudimenter fra foreninger, der tidligere havde større betydning og var en del af en større organisation.

Eksterne henvisninger
Københavns Lejerforening, http://www.kbhlejer.dk/ Forening, der i årene fra 1996 til 2012 virkede i København. Indtil 2010 tilsluttet Danmarks Lejerforeninger.

Kilder

Boligleje
Rümpel

Rümpel er en by og kommune i det nordlige Tyskland, beliggende i Amt Bad Oldesloe-Land under Kreis Stormarn. Kreis Stormarn ligger i den sydøstlige del af delstaten Slesvig-Holsten.

Geografi 
Kommunen ligger ca. midtvejs mellem Hansestæderne Hamborg og Lübeck ca. tre km syd for Bad Oldesloe. I kommunen Rümpel ligger landsbyerne Höltenklinken, Rohlfshagen og Rümpel. Fra 1887 til 1976 havde Rümpel jernbanestation på linjen mellem Schwarzenbek og Bad Oldesloe.

Rümpel ligger ved vandløbene Süderbeste, Norderbeste og Beste. Kommunen grænser mod sydøst til motorvejen A1.

Eksterne kilder/henvisninger 

  
 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Guðmundur Thorsteinsson

Guðmundur Pétursson Thorsteinsson eller Muggur (født 5. september 1891 i Bíldudalur, region Vestfirðir, Island; død 26/27. juli 1924 i Søllerød, begravet i Reykjavík) var en islandsk billedkunstner og skuespiller, søn af købmand Pétur J. Thorsteinssonar og Ásthildar Guðmundsdóttur og bror til lægen Samuel Thorsteinsson, der spillede for det danske fodboldlandshold.

Thorsteinsson studerede på Det Kongelige Danske Kunstakademi i København i årene 1911-1915 og foretog studierejser i til Tyskland, USA og Italien. Han døde som 32-årig af tuberkulose i Danmark.

Han arbejdede med akvarel, olie, kul og collager. Blandt hans mest kendte værker er collagen Den syvende dag i paradis og børnebogen Dimmalimm. Thorsteinsson spillede hovedrollen i Borgslægtens historie, som blev optaget i Island i 1919.

Galleri

Noter

Eksterne henvisninger 
 

 
 Guðmundur Thorsteinsson  på Umm.is, portal for islandsk kunst og kunstnere
 Historien om Dimmalimm, online fra Baekur.is der drives af Islands nationalbibliotek − oversigt
 



Skuespillere fra Island
Malere fra Island
Maria Goeppert-Mayer

Maria Goeppert-Mayer (Göppert-Mayer) (født 28. juni 1906 i Kattowitz, Schlesien (daværende Tyskland, nu Polen), død 20. februar 1972 i San Diego, California) var en tysk-amerikansk fysiker og den eneste kvinde, foruden Marie Curie og Donna Strickland, som (per 2019) har modtaget Nobelprisen i fysik.

Hun underviste ved Johns Hopkins University (1930–1939), Columbia University (1939–1946), University of Chicago (1946–1960) samt ved University of California.

Goeppert-Mayer delte halvdelen af Nobelprisen i fysik med J. Hans D. Jensen i 1963 for sin opdagelser inden atomkerners skalstruktur og såkaldte magiske tal. (Den andre halvparten gik til Eugene Paul Wigner for teorier om atomkernens struktur).

I 1996 blev hun indskrevet i Kvindernes æresgalleri i USA.

Litteratur om Maria Goepptert-Mayer 
 Rauch, Judith: «Werde nie eine Frau, wenn du groß bist». I: Charlotte Kerner: Nicht nur Madame Curie – Frauen, die den Nobelpreis bekamen, Belz Verlag, Weinheim og Basel 1999,

Eksterne henvisninger 

 Maria Goeppert-Mayer på nobelprize.org 

Nobelprismodtagere i fysik
Kvindernes æresgalleri i USA
Fysikere fra USA
Nobelprismodtagere fra Tyskland
Nobelprismodtagere fra USA
Tyskere i 1900-tallet
Amerikanere i 1900-tallet
Atomfysikere fra Tyskland
King Power

King Power er Thailands førende butikskæde indenfor toldfri detailhandel. Virksomheden blev grundlagt i 1989 af Vichai Srivaddhanaprabha, og havde siden 2006 monopol på alt salg af taxfree produkter i Thailands tre største lufthavne.

Siden august 2010 har King Power været hovedsponsor for den engelske fodboldklub Leicester City, efter at Srivaddhanaprabha købte klubben samme år.

Toldfrit monopol i Thailand 
King Powers toldfri detailhandels monopol i Thailands tre førende internationale lufthavne, administreret af AoT (Airports of Thailand), medførte kritik fra konkurrenter, hvorfor det blev bestemt, at koncessionerne skulle i auktionsudbud med virkning fra 2020. I maj 2019 vandt King Power auktionen for Suvarnabhumi, Bangkoks største internationale lufthavn, foran bud fra koreanske Lotte og Empire Asia Group i samarbejde med schweiziske World Duty Free Group. Suvarnabhumi har årligt omkring 52 millioner passagerer og en toldfri omsætning på forventeligt 1,9 milliarder USD (omkring 12 milliarder DKK). Senere fulgte auktioner over de toldfri koncessioner i lufthavnene i Phuket, Chiang Mai og Hat Yai. Her vandt King Power den 10. juni tillige auktionen med 96 point, 10 point foran en rivaliserende gruppe under ledelse af Royal Orchid Hotel (Thailand) Plc, mens en alliance under ledelse af Bangkok Airways Plc opnåede 84 point. I Bangkoks anden internationale lufthavn, Don Mueang kommer det toldfri salg til nyt udbud i 2022.

Det privatejede King Power har tætte forbindelser med Thailands styre. Efter grundlæggeren, Vichai Srivaddhanaprabha omkom i 2018 ved et helikopterstyrt udenfor King Power Stadium i Storbritannien, blev hans begravelse delvis sponsoreret af det thailandske kongehus, og nationens politiske- og handelselite mødte op ved begravelsesceremonierne. På det tidspunkt opgjorde det amerikanske erhversmagasin Forbes, at King Power-imperiet var 5,2 millarder USD værd, svarende til omkring 33 milliarder kroner.

Referencer

Eksterne henvisninger 
 King Powers officielle websted  

Virksomheder fra Thailand
Etableret i 1989
Pigen med solsikkerne

Pigen med solsikkerne er et maleri af Michael Ancher fra 1889.

Modellen er Maren Brems, hun står i døren mellem to stuer i Michael og Anna Anchers Hus  med en kobberskål med solsikker fra haven. Den unge pige var  tjenestepige hos Anna og Michael Ancher og bærer sin andendagskjole. Det  var ikke sidste gang hun var model. Dette maleri beskrives som et hovedværk i Skagenleksikon: malerne, modellerne, værkerne og stederne.

Maleriet  var ofte på udstilling, og Ancher kunne ikke bestemme sig for at sælge  det. I 1893 malede han en ny version, hvor Maren havde en anden frisure og var iført en af Anna Anchers kjoler, dette maleri findes i Anchers Hus. Johannes V. Jensen har omtalt maleriet og modellen i Form og Sjæl, 1931.

Inspiration 

Michael Ancher var en stor beundrer af malerne fra den hollandske guldalder, Pieter de Hooch og Vermeer van Delft,  en gæld til det 17. århundrede han  vedkendte sig. Det faktum, at han  her, for første gang tillod en farvenuance at dominere skyldes uden  tvivl kendskab til James McNeill Whistlers farveharmonier. Måske er solsikkemotivet inspireret af van Gogh.

Gengivelser 
Maleriet er blevet brugt på en dansk frimærker, værdi 15,- kr., i 1996.

Noter

Eksterne henvisninger 
 Søg i SMK - Statens Museum for Kunst
 Loeb Danish Art Collection Website  | Sketch for “The Girl with the Sunflowers,” 1889

Malerier fra 1889
Malerier af Michael Ancher
Malerier fra Statens Museum for Kunst
Malerier fra Skagens Kunstmuseer